เชิญเที่ยว “ขะน๋นหม้อห้อมแป้ ม้วนแต้ปี๋ใหม่เมือง” ส่งเสริมผลิตภัณฑ์ในชุมชน
นายสมหวัง พ่วงบางโพ ผู้ว่าราชการจังหวัดแพร่ เปิดเผยว่า "ขะน๋นหม้อห้อมแป้ ม้วนแต้ปี๋ใหม่เมือง" เป็นกิจกรรมส่งเสริมผลิตภัณฑ์ชุมชน สร้างรายได้ให้กับประชาชนชาวจังหวัดแพร่  เป็นการขับเคลื่อนเมืองเศรษฐกิจมั่นคง ชุมชนเข้มแข็ง ประชาชนมีคุณภาพชีวิตที่ดีและมีทรัพยากรธรรมชาติที่สมบูรณ์ การจัดงาน “ขะน๋นหม้อห้อมแป้ ม้วนแต้ปี๋ใหม่เมือง” ช่วงเทศกาลสงกรานต์ 2565 จัดขึ้นในระหว่างวันที่ 9-13 เมษายน 2565 ณ ลานวัฒนธรรมหน้าโรงเรียนบ้านทุ่งโฮ้ง ตำบลทุ่งโฮ้ง อำเภอเมืองแพร่ จังหวัดแพร่ภายในงานมีการจำหน่ายสินค้าผ้าหม้อห้อม สินค้าชุมชน สินค้า OTOP ชมการแสดงศิลปวัฒนธรรมพื้นบ้าน แฟชั่นโชว์หม้อห้อม Workshop ผลิตภัณฑ์จากผ้าหม้อห้อม กิจกรรมสรงน้ำพระตามประเพณีสงกรานต์ นิทรรศการหม้อห้อมเมืองแพร่และการจำหน่ายสินค้านาทีทองนอกจากนี้ ขอเชิญชวนทุกท่านร่วมสืบสานวัฒนธรรมเมืองแป้ ด้วยการนุ่งผ้าเมือง อู้กำเมือง ดำหัวแบบคนเมือง รวมทั้งขอให้เตรียมความพร้อมก่อนการเดินทาง ดูแลตนเองให้ปลอดภัยจากเชื้อโควิด-19 ป้องกันตนเองขั้นสูงสุดแบบครอบจักรวาล ผู้ว่าราชการจังหวัดแพร่ ขอเชิญชวนนักท่องเที่ยว “ขะน๋นหม้อห้อมแป้ ม้วนแต้ปี๋ใหม่เมือง” เพื่อส่งเสริมผลิตภัณฑ์ชุมชน สร้างรายได้ให้กับประชาชนจังหวัดแพร่และเชิญชวนร่วมสืบสานวัฒนธรรมเมืองแป้ ด้วยการนุ่งผ้าเมือง อู้กำเมือง ดำหัวแบบคนเมือง